Pierre Michel Chéry
Pierre Michel Chéry, ki fèt 18 mas 1956 nan komin Miragwàn, depatman Nip peyi Ayiti, se yon enfòmatisyen, yon jesyonè ak yon ekriven tou ayisyen.

Li se manm fondatè Akademi Kreyòl Ayisyen (AKA).

Biyografi 
Li genyen yon metriz nan enfòmatik nan Inivèsite Commonwealth Open University nan lane 2002 ak yon lisans nan jesyon nan Université d'État d'Haïti (Inivèsite Leta Ayiti) nan lane 2006. Li ekri sèlman nan lang kreyòl ayisyen an. Li se otè plizyè woman, atik sou literati ak kilti ayisyen an. Travay li nan IOCP (International Organization of Creole People). ak nan Reka ((Rezo Kreyolis Ayisyen) te pèmèt yo konnen li aletranje. Li se youn nan otè LES PRATIQUES IDÉOLOGIQUES EN HAÏTI, Vues à travers l’émission radiophonique Ann Pale Politik.

Sosyete Animasyon Kominikasyon Sosyal pwopoze kandidati li tankou manm Akademi Kreyòl Ayisyen (AKA).

Zèv li yo 
 2001 ː Eritye Vilokan
 2008 ː Bèbè Golgota
 2012 ː Senfoni Nago

Rekonpans 
 2019 : Bèbè Gòlgota, Liv donè nan sizyèm Edisyon “Marathon du Livre”, Tigwav.

Referans

Lyen deyò 
 Pierre Michel Chéry sou akademikreyol.net
 Pierre Michel Chéry sou bnf.fr

Moun
Literati
Ekriven
Ekriven ayisyen
Nesans nan lane 1956